CELEX: 32016D1775
Language: et
Date: 2016-10-04 00:00:00
Title: Komisjoni rakendusotsus (EL) 2016/1775, 4. oktoober 2016, millega muudetakse otsust 93/195/EMÜ, et lisada Katar selliste kolmandate riikide loetellu, millest liikmesriigid lubavad registreeritud hobuste taassisenemist liidu territooriumile pärast ajutist eksporti vähem kui 90 päevaks, et osaleda International Groupi/Grade'i võistlustes (teatavaks tehtud numbri C(2016) 6270 all) (EMPs kohaldatav tekst)

6.10.2016   
            
            
               ET
            
            
               Euroopa Liidu Teataja
            
            
               L 271/9
            
         KOMISJONI RAKENDUSOTSUS (EL) 2016/1775,
   4. oktoober 2016,
   millega muudetakse otsust 93/195/EMÜ, et lisada Katar selliste kolmandate riikide loetellu, millest liikmesriigid lubavad registreeritud hobuste taassisenemist liidu territooriumile pärast ajutist eksporti vähem kui 90 päevaks, et osaleda International Groupi/Grade'i võistlustes
   
      
         (teatavaks tehtud numbri C(2016) 6270 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 12 lõikeid 1 ja 4, artikli 16 lõiget 2 ning artikli 19 punkte a ja b,
   ning arvestades järgmist:
   
               (1)
            
            
               Direktiivis 2009/156/EÜ on sätestatud elushobuslaste liitu importimist reguleerivad loomatervishoiunõuded. Direktiiviga on komisjonile antud õigus määrata kindlaks loomatervishoiu erinõuded, mida kohaldatakse registreeritud hobuslaste sisenemise kohta liidu territooriumile pärast ajutist eksportimist erikasutuseks.
            
         
               (2)
            
            
               Komisjoni otsuses 2004/211/EÜ (2) on kehtestatud selliste kolmandate riikide ja nende territooriumi osade loetelu, millest liikmesriigid lubavad registreeritud hobuste taassisenemist pärast ajutist eksporti, ja määratud sellised riigid teatavatesse sanitaarrühmadesse.
            
         
               (3)
            
            
               Komisjoni otsuses 93/195/EMÜ (3) on sätestatud loomatervishoiu tingimused ja veterinaarsertifikaadid registreeritud hobuste taassisenemiseks pärast ajutist eksporti kolmandatesse riikidesse, millised on sellel eesmärgil loetletud otsuses 2004/211/EÜ. Selleks, et lubada registreeritud hobuste osalemist järjestikustes International Groupi/Grade'i võistlustes kolmandates riikides, mis on määratud eri sanitaarrühmadesse, on otsuse 93/195/EMÜ VIII lisas sätestatud veterinaarsertifikaat selliste registreeritud hobuste taassisenemiseks pärast ajutist eksporti vähem kui 90 päevaks, kes on osalenud International Groupi/Grade'i võistlustes Austraalias, Kanadas, Ameerika Ühendriikides, Hongkongis, Jaapanis, Singapuris või Araabia Ühendemiraatides.
            
         
               (4)
            
            
               Katar on loetletud otsuse 2004/211/EÜ I lisas seoses registreeritud hobuste taassisenemisega pärast ajutist eksporti ning määratud nimetatud lisas ja otsuse 93/195/EMÜ I lisas sanitaarrühma E.
            
         
               (5)
            
            
               Aprillis 2016 taotles Katar oma lisamist otsuse 93/195/EMÜ VIII lisa kolmandate riikide loetellu koos Austraalia, Kanada, Ameerika Ühendriikide, Hongkongi, Jaapani, Singapuri ja Araabia Ühendemiraatidega ning esitas vajalikud garantiid, et liidust International Groupi/Grade'i võistlustes osalemiseks toodud registreeritud hobuste puhul on tagatud eraldatus halvema terviseseisundiga hobustest.
            
         
               (6)
            
            
               Seepärast tuleks otsust 93/195/EMÜ vastavalt muuta,
            
         
               (7)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 93/195/EMÜ muudetakse järgmiselt:
   
               1)
            
            
               Artikli 1 kaheksas taane asendatakse järgmisega:
               
                           „—
                        
                        
                           on osalenud International Groupi/Grade'i võistlustes Austraalias, Kanadas, Ameerika Ühendriikides, Hongkongis, Jaapanis, Singapuris, Araabia Ühendemiraatides või Kataris ja vastavad käesoleva otsuse VIII lisas esitatud näidise kohase veterinaarsertifikaadi nõuetele.“
                        
                     
         
               2)
            
            
               VIII lisa asendatakse käesoleva otsuse lisas esitatud tekstiga.
            
         Artikkel 2
   Käesolev otsus on adresseeritud liikmesriikidele.
   
      Brüssel, 4. oktoober 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 192, 23.7.2010, lk 1.
   
      (2)  Komisjoni 6. jaanuari 2004. aasta otsus 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
   
      (3)  Komisjoni 2. veebruari 1993. aasta otsus 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti (EÜT L 86, 6.4.1993, lk 1).
   
      LISA
      
         
            „VIII LISA
            
               VETERINAARSERTIFIKAAT
            
            registreeritud hobuste taassisenemiseks liitu pärast osalemist International Groupi/Grade'i võistlustes Austraalias, Kanadas, Ameerika Ühendriikides, Hongkongis, Jaapanis, Singapuris, Araabia Ühendemiraatides või Kataris pärast ajutist eksporti vähem kui 90 päevaks
            Sertifikaadi number: …
            Lähteriik: AUSTRAALIA (1), KANADA (1), AMEERIKA ÜHENDRIIGID (1), HONGKONG (1), JAAPAN (1), SINGAPUR (1), ARAABIA ÜHENDEMIRAADID (1), KATAR (1)
            
            Vastutav ministeerium: …
            (sisestage vastutava ministeeriumi nimi)
            I.   Hobuse identifitseerimine
            
            
                        a)
                     
                     
                        Identifitseerimisdokumendi number: …
                     
                  
                        b)
                     
                     
                        Kinnitanud: …
                        (pädeva asutuse nimi)
                     
                  II.   Hobuse päritolu
            
            Hobune lähetatakse: …
            (lähtekoht)
            kuhu: …
            (sihtkoht)
            lennukiga: …
            (lennunumber)
            Saatja nimi ja aadress: …
            Saaja nimi ja aadress: …
            III.   Veterinaariaalane teave
            
            Mina, allakirjutanu, tõendan, et eespool kirjeldatud hobune vastab järgmistele nõuetele:
            
                        a)
                     
                     
                        hobune tuuakse kolmandast riigist, kus järgmistest haigustest teatamine on kohustuslik: hobuste Aafrika katk, kargtaud, malleus, hobuste entsefalomüeliit (kõik liigid, sh hobuste Venezuela entsefalomüeliit), hobuste nakkav kehvveresus, vesikulaarne stomatiit, marutaud, siberi katk;
                     
                  
                        b)
                     
                     
                        hobust on täna kontrollitud ja tal puuduvad kliinilised haigustunnused (2);
                     
                  
                        c)
                     
                     
                        hobune ei ole ette nähtud tapmiseks nakkushaiguste likvideerimise riikliku programmi alusel;
                     
                  
                        d)
                     
                     
                        lähteriiki või, Euroopa Liidu õigusaktide kohase ametliku piirkondadeks jaotamise korral, lähteriigi territooriumi osasse (3) sisenemisest alates on hobune olnud veterinaarjärelevalve all olevates valdustes eraldatud tallis ega ole kokku puutunud halvema tervisliku seisundiga hobuslastega, välja arvatud võistluste käigus;
                     
                  
                        e)
                     
                     
                        hobune on pärit lähteriigi territooriumilt või, liidu õigusaktide kohase ametliku piirkondadeks jaotamise korral, lähteriigi territooriumi osast, kus:
                        
                                    i)
                                 
                                 
                                    ei ole viimase kahe aasta jooksul esinenud hobuste Venezuela entsefalomüeliiti;
                                 
                              
                                    ii)
                                 
                                 
                                    ei ole viimase kuue kuu jooksul esinenud kargtaudi;
                                 
                              
                                    iii)
                                 
                                 
                                    ei ole viimase kuue kuu jooksul esinenud malleust;
                                 
                              
                  
                        f)
                     
                     
                        hobust ei tooda kolmanda riigi territooriumilt või territooriumi osast, mida Euroopa Liidu õigusaktide kohaselt käsitatakse nakatatuna hobuste Aafrika katkuga;
                     
                  
                        g)
                     
                     
                        hobust ei ole tooda valdusest, mille suhtes on loomatervishoiuga seotud põhjustel kohaldatud keeldu, ja hobune ei ole kokku puutunud hobuslastega, kes on pärit valdusest, mille suhtes kohaldati loomatervishoiuga seotud põhjustel keeldu, millega sätestati järgmised tingimused:
                        
                                    i)
                                 
                                 
                                    kui kõiki ühele või mitmele järgnevalt loetletud haigusele vastuvõtlikku liiki kuuluvaid loomi ei eemaldatud valdusest, kestis keeld
                                    
                                                —
                                             
                                             
                                                hobuste entsefalomüeliidi (kõik tüübid, välja arvatud hobuste Venezuela entsefalomüeliit) puhul kuus kuud, alates haigestunud hobuslaste tapmisest või valdusest eemaldamisest,
                                             
                                          
                                                —
                                             
                                             
                                                hobuste nakkava kehvveresuse puhul ajavahemiku, mis on vajalik, et teha pärast nakatunud loomade tapmist allesjäänud loomadelt võetud proovidega kolmekuulise vahega kaks Cogginsi testi, mille tulemused on negatiivsed;
                                             
                                          
                                                —
                                             
                                             
                                                vesikulaarstomatiidi puhul kuus kuud,
                                             
                                          
                                                —
                                             
                                             
                                                hobuste viirusartriidi puhul kuue kuu jooksul;
                                             
                                          
                                                —
                                             
                                             
                                                marutaudi puhul vähemalt üks kuu alates viimasest registreeritud juhtumist;
                                             
                                          
                                                —
                                             
                                             
                                                siberi katku puhul vähemalt 15 päeva alates viimasest registreeritud juhtumist;
                                             
                                          
                              
                                    ii)
                                 
                                 
                                    kui kõik haigusele vastuvõtlikku liiki kuuluvad loomad on tapetud või valdusest eemaldatud, kestab keeld 30 päeva või Siberi katku puhul 15 päeva, alates loomade hävitamisele või eemaldamisele järgnevast ruumide puhastamisest ja desinfitseerimisest;
                                 
                              
                  
                        h)
                     
                     
                        hobusel ei ole minu teada olnud käesolevale kinnitusele eelneva 15 päeva jooksul kokkupuudet nakkushaigust põdevate hobuslastega.
                     
                  IV.   Pidamiskoha ja karantiiniga seotud teave
            
            
                        a)
                     
                     
                        Hobune sisenes lähteriigi territooriumile … (4).
                     
                  
                        b)
                     
                     
                        Hobune saabus lähteriiki Euroopa Liidu liikmesriigist (1) või … (1)
                            (5).
                     
                  
                        c)
                     
                     
                        Hobune sisenes lähteriiki vähemalt sama rangete loomatervishoiu nõuete alusel nagu käesolevas sertifikaadis sätestatud.
                     
                  
                        d)
                     
                     
                        Niivõrd kui on võimalik kindlaks teha ja toetudes hobuse omaniku (1) või omaniku esindaja (1) poolt lisatud deklaratsioonile (mis on sertifikaadi osa), ei ole hobune viibinud Euroopa Liidust väljaspool 90 päeva järjest ega kauem, sealhulgas käesolevas sertifikaadis märgitud kavandatud tagasitoomise kuupäev, ega ole viibinud väljaspool eespool nimetatud riike.
                     
                  V.   Hobune transporditakse eelnevalt puhastatud ja kolmandas lähteriigis heakskiidetud desinfektsioonivahendiga desinfitseeritud sõidukis, mis on sellise ehitusega, et väljaheited, allapanu ega sööt ei pääse sõidukist veo ajal välja.
            VI.   Käesolev sertifikaat kehtib kümme päeva.
            
                        Kuupäev
                     
                     
                        Koht
                     
                     
                        Riikliku veterinaararsti tempel ja allkiri (6)
                        
                     
                  
                         
                     
                     
                         
                     
                     
                         
                     
                  
                        Nimi trükitähtedega ja ametinimetus.
                     
                  DEKLARATSIOON
            Mina, allakirjutanu …
            (sisestage eespool kirjeldatud hobuse omaniku (1) või omaniku esindaja (1) nimi trükitähtedega)
            kinnitan, et:
            
                        —
                     
                     
                        hobune saadetakse lähtekohast otse sihtkohta, ilma et loom puutuks kokku teiste teistsuguse tervisliku seisundiga hobuslastega;
                     
                  
                        —
                     
                     
                        hobune liikus ainult Groupi/Grade'i võistlustes osalevate hobuste jaoks heakskiidetud kohtades Austraalias, Kanadas, Ameerika Ühendriikides, Hongkongis, Jaapanis, Singapuris, Araabia Ühendemiraatides või Kataris;
                     
                  
                        —
                     
                     
                        hobune eksporditi Euroopa Liidu liikmesriigist … (4).
                     
                  …
            (Koht, kuupäev)
            …
            (Allkiri)
         
      
      
         (1)  Mittevajalik maha tõmmata.
      
         (2)  Sertifikaat peab olema väljastatud Euroopa Liitu lähetatava hobuse pealelaadimise päeval või viimasel pealelaadimisele eelnenud tööpäeval.
      
         (3)  Komisjoni 6. jaanuari 2004. aasta otsus 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
      
         (4)  Märkida kuupäev (pp/kk/aaaa).
      
         (5)  Märkida selle riigi nimi, kust hobune ekspordiriiki saabus, ning mis peab olema üks järgmistest: Austraalia, Kanada, Ameerika Ühendriigid, Hongkong, Jaapan, Singapur, Araabia Ühendemiraadid, Katar.
      
         (6)  Templi ja allkirja värv peab erinema teksti värvist.“